Z A P I S N I K

 sa 28. sjednice Općinskog vijeća Općine Babina Greda održane dana 29. studeni, 2020. godine u Vijećnici Općine Babina Greda sa početkom u 18:00 sati.

 NAZOČNI: Jakob Verić, Mato Čivić, Marija Gregorović, Josip Gregorović, Jakob Ličanin, Snježana Mrkonjić, Ivan Katušić, Dejan Gregić, Vedrana Džoić, Zvonko Petričević, Mirjana Gugić.

Nenazočni: Marko Mrkonjić.

Kasnije su došli: Ivan Kapović.

Osim članova Općinskog vijeća, nazočni su:
 Zamjenik Općinskog načelnika: Tomo Đaković
 Privremena ravnateljica dječjeg vrtića Regoč: Ivana Jurić
 Zapisničar: Tomislav Kopić

 Predsjednik Općinskog vijeća otvorio je 28. sjednicu općinskog vijeća, pozdravio nazočne, ustanovio da je na sjednici nazočno 11 vijećnika, a 2 vijećnika nedostaju te predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o usvajanju Izvješća Državnog ureda za reviziju o obavljenoj financijskoj reviziji Općine Babina Greda za 2019. godinu,
3. Donošenje Odluke o naknadama vijećnika i drugim osobama koje bira i imenuje Općinsko vijeće i Općinski načelnik na određenu dužnost,
4. Donošenje Odluke o izmjeni i dopuni Odluke o davanju u zakup i kupoprodaji poslovnih prostora Općine Babina Greda,
5. Donošenje Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2021. godinu,
6. Donošenje Odluke o izmjeni i dopuni Odluke o osnivaju Savjeta mladih Općine Babina Greda,
7. Donošenje Odluke o davanju suglasnosti na Statut dječjeg vrtića Regoč,
8. Donošenje Odluke o cijeni, mjerilima upisa i financiranju programa dječjeg vrtića Regoč,
9. Rješavanje prispjelih predmeta:

 - donošenje Odluke o osnivanju prava služnosti tvrtki HEP „Elektri“ Vinkovci na k. č. br. 6224/1 i 6224/2.

**Predložen Dnevni red je usvojen sa: 7 glasova „ZA“, 0 glasova „PROTIV“, 4 glasa „SUZDRŽANA“.**

**Na sjednicu Općinskog vijeća došao je Ivan Kapović u 18:01 sati.**

Točka 1.

Predsjednik Općinskog vijeća prije rasprave konstatirao je da u zapisniku treba dopisati Snježanu Mrkonjić općinsku vijećnicu koja je bila na 27. sjednici Općinskog vijeća nazočna i u zapisniku sa 27. sjednice Općinskog vijeća u dnevnom redu u točki 1. umjesto usvajanja zapisnika sa 21 sjednice Općinskog vijeća treba biti usvajanje zapisnika sa 26. sjednice Općinskog vijeća, te je nakon toga dao na raspravu zapisnik sa prethodne sjednice Općinskog vijeća.

Vedrana Džoić: skrenula je pažnju da je opet krivo napisano njezino prezime, te da se nada da će isto biti i ispravljeno.

Kako se nitko više nije javio za riječ, i na zapisnik sa prethodne sjednice Općinskog vijeća nije bilo više primjedbi isti se usvaja sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 2.

Predsjednik Općinskog vijeća dao je na raspravu prijedlog Odluke o usvajanju Izvješća Državnog ureda za reviziju o obavljenoj financijskoj reviziji Općine Babina Greda za 2019. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća Državnog ureda za reviziju o obavljenoj financijskoj reviziji Općine Babina Greda za 2019. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 3.

Predsjednik Općinskog vijeća dao je na raspravu prijedlog Odluke o naknadama vijećnika i drugim osobama koje bira i imenuje Općinsko vijeće i Općinski načelnik na određenu dužnost.

Tomislav Kopić: objasnio je ukratko zašto se donosi nova Odluka i koje su to nove promjene unutar iste Odluke.

Dejan Gregić: rekao je da u čl. 2. Odluke gdje piše paušalna naknada do 2.000,00 kn to znači da se može odrediti kako hoće i možda nije zgodno da u ovo vrijeme ide povećanje naknade za rad povjerenstava i odbora na 150,00 kn.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o naknadama vijećnika i drugim osobama koje bira i imenuje Općinsko vijeće i Općinski načelnik na određenu dužnost, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 4.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o davanju u zakup i kupoprodaji poslovnih prostora Općine Babina Greda.

Tomislav Kopić: objasnio je ukratko izmjene i dopune Odluke da više ne mora biti objavljeno u javnom glasilu, te da isto financijski iznosi dosta.

Dejan Gregić: upitao je da li to znači da onda neće biti nigdje objavljeno?

Tomislav Kopić: odgovorio je da će biti objavljeno na mrežnim stranicama Općine Babina Greda.

Snježana Mrkonjić: rekla je da bi bilo bolje da se objavi i u javnom glasilu da više tvrtki vidi i zna.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o davanju u zakup i kupoprodaji poslovnih prostora Općine Babina Greda, te se nakon provedenog glasanja konstatira da je Odluka donesena sa 7 glasova „ZA“, 3 glasa „PROTIV“ i 2 glasa „SUZDRŽANA“.

Točka 5.

Predsjednik Općinskog vijeća dao je na raspravu prijedlog Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2021. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2021. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 6.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o osnivaju Savjeta mladih Općine Babina Greda.

Tomislav Kopić: ukratko je objasnio izmjene i dopune Odluke.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o osnivaju Savjeta mladih Općine Babina Greda, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 7.

Predsjednik Općinskog vijeća dao je na raspravu prijedlog Odluke o davanju suglasnosti na Statut dječjeg vrtića Regoč.

Ivana Jurić: rekla je da je pred vijećnicima nalazi prijedlog Statuta dječjeg vrtića Regoč, sljedeći korak je nastavak registracije vrtića koja je već pokrenuta i ukratko je objasnila koji su koraci do sada poduzeti. Napomenula je da će se sada ići prema roditeljima i mještanima sa promotivnim materijalima i radionicom da im se objasni što ulazi u 750,00 kn financiranja dječjeg vrtića od strane roditelja te u istom će imati priliku ga pogledati.

**Općinska vijećnica Marija Gregorović je izašla sa sjednice Općinskog vijeća u 18:09 sati.**

Vedrana Džoić: upitala je da li se može znati tko su članovi Upravnog vijeća dječjeg vrtića Regoč u Babinoj Gredi?

Ivana Jurić: odgovorila je da su članovi Upravnog vijeća dječjeg vrtića Regoč: Predsjednica Kata Lešić, član – Tomislav Kopić, član – Ivan Kedačić.

Vedrana Džoić: rekla je da bi članovi Upravnog vijeća dječjeg vrtića Regoč trebali biti ipak iz pedagoške struke.

**Općinska vijećnica Marija Gregorović se vratila na sjednicu Općinskog vijeća u 18:10 sati.**

Ivana Jurić: rekla je da izvršna vlast tj. Općinski načelnik imenuje članove Upravnog vijeća i to 3 člana, a ostala 2 idu po jedan ispred stručnih suradnik i jedan ispred roditelja. Napomenula je da ovim imenovanjima se samo želi ubrzati postupak registracije koji je iscrpan i zahtjevan, te da sljedeći koraci su zahtjev prema županiji, trgovačkom sudu, registar i ostali.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju suglasnosti na Statut dječjeg vrtića Regoč, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o cijeni, mjerilima upisa i financiranju programa dječjeg vrtića Regoč.

Dejan Gregić: upitao što je s onom pričom da će Općina Babina Greda sufinancirati u cijelosti dječji vrtić, bez naknade od roditelja?

Ivana Jurić: odgovorila je da će financiranje dječjeg vrtića snositi pola Općina Babina Greda a pola roditelji tj. svatko po 750,00 kn što iznosi ukupno po djetetu 1.500,00 kuna, dok za drugo dijete cijena se smanjuje na pola, a za svako sljedeće cijena iznosi 200,00 kn, djeca invalidi imaju besplatan dječji vrtić i gledajući okolicu to je realna cijena vrtića.

Vedrana Džoić: upitala je kada se planira raspisati natječaj za zaposlenike dječjeg vrtića Regoč?

Ivana Jurić: odgovorila je da je dječji vrtić još u postupku registracije te da točno se ne može reći datum te dok ne provedemo anketu koliko bi djece išlo u vrtić ne možemo ni raspisati natječaj, jer ako ćemo imati samo 20 djece onda ne treba 6 odgajateljica.

Vedrana Džoić: upitala je da li se provodila anketa i ako je, koliko je djece prijavljeno?

Tomislav Kopić: odgovorio je da se provodila anketa ali još na početku prilikom izrade projektne dokumentacije dječjeg vrtića, i da je bilo prijavljeno oko 50 djece.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o cijeni, mjerilima upisa i financiranju programa dječjeg vrtića Regoč, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Odluke o osnivanju prava služnosti tvrtki HEP „Elektri“ Vinkovci na k. č. br. 6224/1 i 6224/2.

Dejan Gregić: rekao je da po ovome što je u materijalima ispada da se daje cijela cesta od naplatnih kućica.

Jakob Verić: napomenuo je da se zapravo daje pravo služnosti samo na ovih 47 m², što i piše tu u Odluci.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o osnivanju prava služnosti tvrtki HEP „Elektri“ Vinkovci na k. č. br. 6224/1 i 6224/2, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Sjednica završena u 18:23 sati.

 Zapisničar: Predsjednik Općinskog vijeća:

 Tomislav Kopić Jakob Verić